Thresor de la langue françoise/Chapelle
# Thresor de la langue françoise/Chapelle

Chapelle, f. pen. Signifie ores vn repartement dans vne Eglise dedié à vn saint, ou vne sainte, garny d’Autel sacré, & de tableau ou image de relief du saint ou sainte, à qui elle est dediée, & dont elle porte le nom. Ainsi dit-on dans vne Eglise y auoir la chapelle de saint Iean, Ædicula, delubrum Diui Ioannis. Et la chapelle de sainte Anne, Diuæ Annæ sacellum, aedicula delubrum. Et ores tout le pourpris de l’Eglise, bien qu’en icelle y ait plusieurs telles chapelles, & ce parce que tout l’edifice n’est construit, si n’est afin d’estre vne chapelle seulement, comme la sainte chapelle du palais à Paris, que le Roy saint Louys feit construire audit palais, l’an mille deux cens trente neuf. Sacra palatina Basilica, Sacrum palatinum sacellum. Il signifie l’alambic de plomb à distiler toutes eauës, & huiles. Plumbeus extrahendus vaporem aquis clibanus. B.

Le maistre de le chapelle, Præcentor, Choragus. B.

Petite chapelle en la maison, Sacrarium domesticum, Sacellum, Lararium.

Eaues distilées en chapelle, Aquæ in clibano liquefactæ. Bud.

